ປ. ໂອບາມາ ຈະເນັ້ນ ເລື່ອງສິດທິມະນຸດ ລະຫວ່າງ ການຢ້ຽມຢາມ ເອເຊຍ ອາຄະເນ 
ເຈົ້າໜ້າທີ່ກ່າວວ່າ ປະທານາທິບໍດີໂອບາມາ ຈະເນັ້ນໜັກ ເລື່ອງການເຄົາລົບນັບຖື ສິດທິມະນຸດ ໃນລະຫວ່າງການຢ້ຽມຢາມ ເອເຊຍຕາເວັນອອກສຽງໃຕ້.
ເຈົ້າໜ້າທີ່ທຳນຽບຂາວໃຫ້ການຄໍ້າປະກັນຕໍ່ພວກຕຳໜິຕິຕຽນວ່າ ປະທານາທິບໍດີບາຣັກ ໂອບາມາ ຈະບໍ່ລະເລີຍ ຕໍ່ຄວາມວິຕົກກັງ ວົນກ່ຽວກັບການນັບຖືສິດທິມະນຸດໃນລະຫວ່າງການເດີນທາງໄປ ຢ້ຽມຢາມຂົງເຂດເອເຊຍຕາເວັນອອກສຽງໃຕ້ ຊຶ່ງຈະມີຂຶ້ນ ໃນໄວ ໄວນີ້ ປະທານາທິບໍດີໂອບາມາ ຈະອອກເດີນທາງໃນວັນເສົາມື້ອື່ນນີ້ ເພື່ອຢ້ຽມຢາມປະເທດກຳປູເຈຍ ໄທແລະມຽນມາເປັນເວລາ 3 ມື້ ນີ້ແມ່ນການເດີນທາງ ໄປຢ້ຽມຢາມຕ່າງປະເທດເທື່ອທຳອິດ ຂອງທ່ານ ນັບຕັ້ງແຕ່ໄດ້ຖືກເລືອກ ໃຫ້ເຂົ້າຮັບຕຳແໜ່ງຕື່ມອີກ ເປັນສະໄໝທີສອງ ຊຶ່ງເປັນການເນັ້ນໜັກໃຫ້ເຫັນ ເຖິງຄວາມ ສຳຄັນກ່ຽວກັບການເພັ່ງເລັງໃໝ່ ຂອງລັດຖະບານສະຫະລັດຕໍ່ ຂົງເຂດດັ່ງກ່າວ ຈຸດເດັ່ນໃນການຢ້ຽມຢາມເທື່ອນີ້ ກໍຈະແມ່ນການຢຸດແວ່ເປັນເວລາສັ້ນໆຂອງທ່ານໂອບາ ມາ ທີ່ປະເທດມຽນມາ ຊຶ່ງເປັນການຢ້ຽມຢາມຄັ້ງທຳອິດໃນປະວັດສາດຂອງປະທານາທິບໍ ດີສະຫະລັດ ຕໍ່ປະເທດທີ່ເຄີຍປົກຄອງໂດຍລັດຖະບານທະຫານດັ່ງກ່າວ ກຸ່ມປົກປ້ອງສິດທິມະນຸດບາງກຸ່ມຄັດຄ້ານຕໍ່ການເດີນທາງໄປຢ້ຽມຢາມຂອງປະທານາທິບໍ ດີ ຮວມທັງທ່ານ Matthew Smith ນັກຄົ້ນຄວ້າຂອງກຸ່ມປົກປ້ອງສິດທິມະນຸດ Human Rights Watch ຊຶ່ງທ່ານກ່າວຕໍ່ວີໂອເອວ່າ ທ່ານໂອບາມາຄວນຈະລໍຖ້າໄປຈົນກວ່າໃຫ້ ມີການປະຕິຮູບຫຼາຍກວ່ານີ້ ທ່ານ Smith ເວົ້າວ່າ ທ່ານ Smith ກ່າວວ່າ ສິ່ງທີ່ທ່ານເປັນຫ່ວງທີ່ສຸດ ກໍຄືມຽນມາ ຍັງບໍ່ທັນປ່ອຍພວກນັກໂທດ ການເມືອງທັງໝົດເທື່ອແລະຍັງບໍ່ທັນເຂົ້າແຊກແຊງເພື່ອຍຸຕິການກໍ່ຄວາມຮຸນແຮງຕໍ່ພວກ ມຸສລິມໂຣຮິງຢາ ທີ່ລັດຣາຄີນ ທາງພາກຕາເວັນຕົກຂອງປະເທດ ແຕ່ທ່ານ Tom Donilon ທີ່ປຶກສາທາງດ້ານຄວາມໝັ້ນຄົງແຫ່ງຊາດຂອງສະຫະລັດກ່າວ ວ່າການເດີນທາງໄປຢ້ຽມຢາມຄັ້ງນີ້ຈະສະໜອງໂອກາດໃຫ້ທ່ານໂອບາມາເພື່ອກົດດັນໃຫ້ ປະທານາທິບໍດີທຽນເຊນແຫ່ງມຽນມາແລະບຸກຄົນອື່ນໆອີກດຳເນີນການປະຕິຮູບເພີ້ມຕື່ມ